- PSALMS
- <
- 15
- >

15
Tin ba’adag Got ni ngan rin’
1 SOMOL, mini’ e rayag ni nge th’um ngalan e Tempel rom?
Mini’ e rayag ni nge un ko liyor u Zion, ni fare burey rom nib thothup?*BUREY ROM NIB THOTHUP: Muguy e 2:6.
2 Pi’in yad ma folwok rok Got u fithik’ urngin ban’en,
ma gubin ngiyal’ ni yad ma rin’ e tin ni bfel’,
ma thin ni yul’yul’ e yad ma yog,
3 ma darir t’ared e thin nga daken e girdi’.
Pichaney e darir rin’ed ban’en ni ba kireb ko pi fager rorad,
ma darir thibthib niged e pi’in yad bbuguliyoror.
4 Ma dubrad daken e pi’in ke n’agrad Got,
machane yad ma tayfan e pi’in yad ma fol rok SOMOL.
Ma gubin ngiyal’ ni yad ma rin’ e n’en kar micheged ni ngar rin’ed,
ndemturug ko mang e ra yib riy ngorad.
5 Yad ma pi’ e salpiy ni lon ni darir yin’ed e win rorad ngay,
ma darir feked puluwon e sasalap ni fan e ngar micheged ban’en nib togopluw ngak be’ ni bfel’ e rok.
Cha’ nma rin’ e pin’ey e ba muduwgil u but’ ni dariy ban’en nra buch rok.

- PSALMS
- <
- 15
- >

*15:1 BUREY ROM NIB THOTHUP: Muguy e 2:6.

DRAFT VERSION — Proofreading in progress

© 2007 Bible Society of Micronesia