- GENESIS
- <
- 17
- >

17
Maad’ad ni pow ko M’ag
1 Nap’an ni mereb i ragay nge merab e duw yangren Abram, me yib i m’ug SOMOL ngak me ga’ar ngak, “I gag Got ni Gubin ma Rayag Rog. Mu par ni ga be fol rog u n’umngin nap’an e yafos rom ngam par ni dariy thibngim. 2 Bay gu ngongliy e m’ag u thildow mu gu pi’ owchem nge yib ni pire’.” 3 Me ragbug Abram nge yan i yip’ owchen nga but’, me ga’ar Got, 4 “Ba’aray fare m’ag ni bay gu tay u thildow: nggog ngom ni gur e bayi mmang chitamngin bo’or e nam. 5 Ma fithingam e dabki par ni Abram, ya ke par ni Abraham,*ABRAHAM: Re ngachal ney ni Hebrew e gowa fare bugithin ni “chitamngin bo’or e nam.” ya bay gu tem ni gur chitamngin bo’or e nam.Rom 4:17 6 Bay gu pi’ owchem ni pire’ ma boch i yad e bay ra pilunggad. Bayib owchem ni pire’ ni pire’ ngar manged girdi’en boch e nam.
7 “Bay gu tay u gil’ e tin kugog ni bay gu rin’ ngom nge pi’in bay rabad ni owchem ni bayi par nib m’ag ni dabi m’ay. Bay gu mang Got rom nge Got rok e pi’in owchem.Luk 1:55 8 Bay gu pi’ ngom nge ngak e pi’in owchem e re nam ney ni ga be par riy e chiney ni gab milekag. Ma nam nu Kanaan ni ga’ngin e bayi par ni tafnam ndariy n’umngin nap’an, ma bay gu par ni gag e Got rok e pi’in owchem.”Act 7:5
9 Me ga’ar Got ngak Abraham, “Ku er rogon gur nthingar mu turguy u wun’um ni ngam tay e re m’ag ney u thildow nga tagil’, ni gur nge pi’in bay rabad ni owchem ko tin bay yib e mfen. 10 Ba’aray e n’en ni gur nge pi’in bay rabad ni owchem e thingar mu turguyed u wun’med ni ngam rin’ed ni aram e gubin e pumo’on u fithik’med nthingar ni maad’ad†MAAD’AD: Bayach u taban downgin e pumo’on e ngan th’ab nge chuw. nagrad.Act 7:8; Rom 4:11 11-12 Chiney i yan ngaram e thingar mu maad’adgad ngak urngin pifakmed ni pumo’on ko ngiyal’ ni meruk e rran yangren, nib mu’un e pi’in ni yibe gargeleg u lan e tabinaw romed ngay ni yad e sib nge pi’in ni sib nchuw’iyrad u reb e nam. Irera’ e ren’en ni bayi mang pow riy ni bay ba m’ag u thilmed nge gag. 13 Ra be’ ma thingar ni maad’ad ngak, ren’ey e bayi mang ba pow u dowmed ni be dag ni m’ag u thilig nge gimed e dabi m’ay bi’id. 14 Ma re pumo’on ndawor ni maad’ad ngak e ngan chuweg u fithik’ girdi’en e nam rok, ni bochan e m’ag u thildad nde tay nga tagil’.”
15 Me ga’ar Got ngak Abraham, “Dab kum pining Sarai ngak le’engim; ya ke par fithingan e chiney ni Sarah.‡SARAH: Re ngachal ney ni Hebrew e fan e “Bpin ni fak e pilung.” 16 Bay gu fal’eg wa’athan nge gargeleg bochi pagel ni fakam. Bay gu fal’eg wa’athan nge mang chitiningin bo’or e nam, ma pi’in ni bayra bad ni owchen e bay boch i yad ni bayi mang pilung.” 17 Me ragbug Abraham me yip’ owchen nga but’, machane me minmin ya fa’ani leamnag me ga’ar u wan’, “Gur ku rayag ni nge fakay be’ nib mo’on nike gaman 100 e duw yangren bbitir? Gur ku rayag ni nge gargeleg Sarah bbitir ni aram rogon nike mereb i ragag e duw yangren?” 18 Me ga’ar Abraham ngak Got, “Wenig ngom, mu ayuweg Ishmael ndabi buch ban’en rok ma ga tay nib fos.” 19 Machane me ga’ar Got, “Ga be oloboch; le’engim i Sarah e bayi gargeleg ba pagel ni fakam ma ngam tunguy fithingan ni Isak.§ISAK: Re ngachal ney ni Hebrew e fan e “be minmin.” Bay gu tay e m’ag rog u thilmow ngu thilin e pi’in owchen, ni bayi par nib m’ag ndabi math bi’id. 20 Kam wenig ngog ni nggu yoror rok Ishmael, ba’aray e n’en ni bay gu rin’: bay gu ayuweg nggu pi’ e bitir ngak ni pire’ nge girdi’ ni owchen ni pire’. Bayi par ni ir e chitamngin ragag nge l’agruw i pilung, ma pi’in owchen e bay gu gagiyeg nagrad ngar manged girdi’en reb e nam ni ba ga’. 21 Machane bay gu tay e m’ag rog u thilmow Isak ni fakam, ni bayi gargeleg Sarah ko re ngiyal’ i n’ey u lan e binem e duw.” 22 Fa’ani mu’ Got ko welthin ngak Abraham me yan.
23 Ka chirofen nem me maad’adnag Abraham i Ishmael ni bochi pagel ni fak nge urngin e pumo’on ni sib rok, ni pi’in nni gargelegrad u tabinaw rok nge pi’in ni chuw’iyrad, ni urngin e pumo’on ni bay u lan e tabinaw rok, ni bod rogon nike weliy Got ngak. 24 Mi Abraham e mereb i ragag nge mereb e duw yangren ko ngiyal’nem nni maad’adnag, 25 mi Ishmael ni bochi cha’ ni fak e ni maad’adnag nike gaman e ragag nge dalip e duw yangren. 26 Yow l’agruw nta’reb e rran nni maad’ad nagrow, 27 nib mu’un urngin e pumo’on ni sib rok ngay.

- GENESIS
- <
- 17
- >

*17:5 ABRAHAM: Re ngachal ney ni Hebrew e gowa fare bugithin ni “chitamngin bo’or e nam.”

17:5 Rom 4:17

17:7 Luk 1:55

17:8 Act 7:5

†17:10 MAAD’AD: Bayach u taban downgin e pumo’on e ngan th’ab nge chuw.

17:10 Act 7:8; Rom 4:11

‡17:15 SARAH: Re ngachal ney ni Hebrew e fan e “Bpin ni fak e pilung.”

§17:19 ISAK: Re ngachal ney ni Hebrew e fan e “be minmin.”

DRAFT VERSION — Proofreading in progress

© 2007 Bible Society of Micronesia