- PSALMS
- <
- 16
- >

16
Meybil u fithik’ e pagan’
1 Got, mu yoror rog, i gur e pagan’ rog.
2 Be lungug ngak SOMOL, “I gur e Somol rog;
urngin e pin’en ni bfel’ ni bay rog e gur e yib rom.”
3 Rib fel’ pi girdi’en SOMOL ni yad ba yul’yul’!
Kargum’ ni bochan ni nggu un ngorad.
4 Pi’in ka ra milgad ngak yugu boch e kan,
e bo’or e gafgow ni ka ra girngiyed nga dakenrad.
Dab gu un ngorad i pi’ e maligach,
ma dab gu tayfan e pi got rorad.
5 SOMOL, i gur e gubin ban’en ngog,
I gur e ga ma pi’ ngog urngin e tin ba t’uf rog;
ma tin kabay e rran u puluwog e bay u lan pa’am.
6 Pi tow’ath rom ngog e rib fel’;
rib manigil ni gubin!
7 Gu be pining e magaer ngak SOMOL, ya ir e be pow’iyeg,
ma lanin’ug e ra nep’ ma be fonow nigeg.
8 Bay SOMOL u lanin’ug ni gubin ngiyal’;
bay nrib chugur ngog, ma dariy ban’en nrayag ni nge rurgeg.16:8–11 Act 2:25–28
9 Ere gu be par ni gu ba felan’ ma bfel’ lanin’ug,
ni gubin ngiyal’ nib pagan’ug;
10 ya ga be yororiyeg u gelingin e yam’,
gu ma pigpig ngom u fithik’ e yul’yul’,
ma dab mu pageg nggu waen ko fayleng ko yam’.Act 13:35
11 Bay mu dag ngog fare pa’ i wo’ ko yafos;
i gur e kam suguyeg ko felfelan’, ya ga bay rog,
ma ayuw ni ga be tay ngog e bay i pi’ e felfelan’ ngog ndariy n’umngin nap’an.

- PSALMS
- <
- 16
- >

16:8 16:8–11 Act 2:25–28

16:10 Act 13:35

DRAFT VERSION — Proofreading in progress

© 2007 Bible Society of Micronesia