- PSALMS
- <
- 57
- >

57
Ba meybil ko ayuw*TITLE NI HEBREW: Ba thin rok David, tomuren ni mil rok Saul u lan fare yiy.1 Sa 22:1; 24:3
1 A Got, nge wurngan’um ngog, ma ga runguyeg,
ya kugub ngom ni nggu naf nga tan pa’am.
taglul’ u tan pom e kug naf ngay
nge taw ko ngiyal’ nike m’ay e yoko’.
2 Gu be pining Got, ni ir e ba Th’abi Tolang,
Got nma pi’ urngin e tin bt’uf rog.
3 Ra fulweg lungug u tharmiy me ayuwegneg;
bayi mo’waernag e pi’in yad be gafgow nigeg.
Got e ra dag ngog e t’ufeg rok ni dabi mus nge feni yul’yul’.
4 Ke liyegeg e pi to’ogor,
ni yad bod e layon nib talonguy e girdi’.
Nguwelrad e bod bogi sarey nge gan e gat’ing;
ma bolowtherad e bod yungi saydon nib m’uth.
5 A Got, mu dag fanam gel u lane lang,
nge fal’ngim u gubin yang u fayleng.
6 Ke pag e pi to’ogor rog bangi nug ni nggu aw ngay;
kari paraw lanin’ug.
Ka ra kired ba low u lane kanawo’ rog,
machane yad e kar mulgad nga langgin.
7 A Got, rib pagan’ug ngom;
Bay gu tang nggu pining e sorok ngom!
8 Lanin’ug mu od!
Talin e musik rog ni harp nge lyre mu odgow!
Bay gu pug e yal’ nge od.
9 Somol, bay gu pining e magaer ngom u fithik’ e pi nam.
Bay gu pining e sorok ngom u fithik’ e girdi’.
10 T’ufeg rom ni dabimus e ke dead ko tharmiy;
ma fanam yul’yul’ e ke tun ngalan e lang.
11 A Got, mu dag fanam gel u lane lang;
nge fal’ngim u polo’ e fayleng.

- PSALMS
- <
- 57
- >

*^ TITLE NI HEBREW: Ba thin rok David, tomuren ni mil rok Saul u lan fare yiy.

^ 1 Sa 22:1; 24:3

DRAFT VERSION — Proofreading in progress

© 2007 Bible Society of Micronesia